SMT เดินหน้า Turnaround ต่อเนื่องรายได้ผลิตภัณฑ์ใหม่หนุนกำไรปี 59
SMT Turnaround อย่างรวดเร็วหลังเปลี่ยนทีมผู้บริหาร ปี 59 จะมีกำไรปกติได้ในรอบ 5 ปี หนุนโดยรายได้จากผลิตภัณฑ์ใหม่ โบรกฯให้เป้า 12.20 บ.
6 พ.ย. 2558

บล.ไอร่า ระบุในบทวิเคราะห์ (6 พ.ย.) ว่า ข้อจำกัดต่างๆ ทางการตลาดของบริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT เริ่มหมดไป จากเดิมพึ่งพิงลูกค้า Low Margin อยู่ 5-6 ราย ล่ำสุดเข้าถึงลูกค้า High Margin ได้มากขึ้น และตั้งแต่ปลายไตรมาส 3 ปี 2558 ถึงไตรมาส 4 ปี 2558 เริ่มผลิตสินค้ำ Value Add มี Margin สูงให้ลูกค้า 3 ราย คิดเป็นรายได้ที่เข้ามาในปีนี้ราว 200 ล้านบาท โดยมี Highlight ที่เป็น Exclusive Turnkey Services คือ 360 Camera และมีแผนผลิตเพิ่มในปี 2559 อีก 7 ราย นอกจากนี้ ยังอยู่ระหว่างเสนอราคาอีก 8 ราย คาดปี 2559 สัดส่วนรายได้สินค้ำใหม่ ที่เป็น High Margin ขยับสัดส่วนเป็น 16% จากเดิม 2% และภาพการเปลี่ยนจากผู้ผลิต OEM เป็น Turnkey Services ชัดขึ้น
แม้การดำเนินกลยุทธ์ต่างๆ เพื่อ Turnaround ของ SMT จะเป็นไปอย่างรวดเร็ว หลังเปลี่ยนทีมผู้บริหารมาราว 1 ปี แต่ Earnings ที่คาดหวังไว้มาช้ากว่าที่ประเมินราว 1 ไตรมาส ทำให้ฝ่ายวิจัยปรับประมาณการในปี 2559 ลง 7% แต่โดยรวมคาดว่า SMT ยังน่าสนใจ ทั้งนี้ยังไม่รวม Project พิเศษ การผลิต Solar Panel (ที่คาดสรุปในไตรมาส 4 ปี 2558) ผลประกอบการปี 2559 ของ SMT จะมีกำไรปกติได้ในรอบ 5 ปี ที่ 381 ล้านบาท หนุนโดยรายได้จากผลิตภัณฑ์ใหม่ ประมาณ 1,500 ล้านบาท ประเมินราคาเป้าหมายที่ 12.20 บาท